Општинска управа општине Ариље решавајући по захтеву Владимира Кратовца из Ариља којим тражи издавање употребне дозволе за породичну стамбену зграду на кат.парцели број 128/7 КО Ариље на основу чл. 136. Закона о општем управном поступку („Службени гласник РС“ број 18/16) члана 158. Закона о планирању и изградњи («Службени гласник РС», број 72/09, 81/09 - исправка, 64/10 – одлука УС, 24/11,121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18 и 31/19), члана 42.- 47. Правилника о поступку спровођења обједињене процедуре електронским путем („Службени гласник РС“ број 113/2015, 96/2016 и 120/2017), Правилника о садржини и начину вршења техничког прегледа објекта у току грађења и употребе и минималним гарантним роковима за поједине врсте објеката („Сл. Гласник РС“ бр. 27/15) и Правилника о објектима на које се не примењују поједине одредбе закона о планирању и изградњи („Службени гласник РС“ број 85/15) , доноси:

**Р Е Ш Е Њ Е**

**О У П О Т Р Е Б Н О Ј Д О З В О Л И**

За породичну стамбену зграду на кат.парцели број 128/7 КО Ариље, инвеститора Владимира Кратовца из Ариља, спратности П+1, категорије А, класификациони број објекта 111011, укупна бруто површина заузетости земљишта под објектом 94,00 м2, укупна бруто површина објекта је 94,00 м2, површина кат.парцеле број 128/7 КО Ариље је 539 м2.

Предметна стамбено породична зграда је изграђена на основу Решења о грађевинској дозволи број 351-47/77 од 14.06.1977. год. издатог од стране Општине Ариље.

Саставни део овог решења је Потврда о подобности предметног објекта за употребу коју је издала Драгана Радовановић Бркић, дипл. инг. арх. лиценца број 300 8039 04. (члан 5. Правилника о објектима на које се не примењују поједине одредбе закона о планирању и изградњи („Службени гласник РС“ број 85/15).

Минимални гарантни рок за предметни објекат је пет година у складу са Правилником о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката (''Службени гласник РС'', бр. 27/2015 и 29/16), чл.26 . став 1 тачка 8. и износи минимум 5 година (станови за тржиште).

**О б р а з л о ж е њ е**

Инвеститор, Владимир Кратовац из Ариља је, преко пуномоћника Драгане Радовановић Бркић из Ариља, овој управи поднео захтев за издавање употребне дозволе за породичну стамбену зграду на кат.парцели број 128/7 КО Ариље, спратности П+1, категорије А, класификациони број објекта 111011, укупна бруто површина заузетости земљишта под објектом 94,00 м2, укупна бруто површина објекта је 94,00 м2, површина кат.парцеле број 128/7 КО Ариље је 539 м2.

Захтев је примљен у систем ЦИС под бројем ROP-ARI-11511-IUP-1/2019 дана 06.05.2019.год. у 07:49:02 у Општинској управи општине Ариље је додељен заводни број UPD -2/19.

Уз захтев је,инвеститор доставио следеће:

1. Доказ о уплати таксе ЦЕОП;
2. Доказ о уплати општинске административне таксе;
3. Доказ о уплати републичке административне таксе;
4. Потврда о пријему захтева;
5. Пуномоћје за подношење захтева;
6. Извештај о испуњености услова за издавање употребне дозволе;
7. Елаборат геодетских радова за изведени објекат и посебне делове објекта;
8. Елаборат геодетских радова за подземне инсталације.

У спроведеном поступку на основу приложене документације утврђено је да се може издати употребна дозвола за предметни стамбени објекат а све на основу члана 158. Закона о планирању и изградњи, Правилника о поступку спровођења обједињене процедуре и Правилника о садржини и начину вршења техничког прегледа објекта у току грађења и употребе и минималним гарантним роковима за поједине врсте објеката.

Накнада за подношење захтева у систему ЦЕОП и републичка административна такса наплаћени су у складу са Законом о републичким административним таксама.

**УПУТСТВО О ПРАВНОМ СРЕДСТВУ**: Против овог решења може се у року од 8 дана по пријему изјавити жалба Министарству грађевинарства, саобраћаја и инфраструктуре Републике Србије-Златиборски управни округ Ужице. Жалба се предаје преко ове управе непосредно или на записник, или се шаље поштом препоручено и за исту се плаћа административна такса у износу од 430,00 динара на рачун Буџет Републике Србије, број рачуна: 840-742221843-57, модел: 97, позив на број: 49-081.

РЕПУБЛИКА СРБИЈА

ОПШТИНА АРИЉЕ

ОПШТИНСКА УПРАВА

Број предмета: ROP-ARI-11511-IUP-1/2019

Заводни број: UPD -2/19

Дана: 13.05.2019.год.

Заменик начелника општинске управе

Ружица Николић Василић